jkorsvik/nowiki_second_scrape_merged huggingface dataset:
Sigurd Winsnes

Sigurd Winsnes (født 20. april 1896, død 14. desember 1969 i Oslo) var en norsk reklamemann, forfatter og tegneserieskaper.
Sammen med kollegaen Ivar Mauritz-Hansen var han direktør i og eier av reklamebyrået Høydahl-Ohme i perioden 1932-1957.Winsnes var engasjert på mange områder: som revyskuespiller, styregrossist, sølvrevfarmer, aktiv for å berge Blaafarveværket fra å bli revet, og kulissemaker på Nationaltheatret; han beskrives som «en allestedsnærværende kulturpersonlighet – et renessansemenneske i en direktørstol». Han samarbeidet med sin direktørkollega Mauritz-Hansen om tegneserien Nils og Blåmann, og med sin daværende reklamebyråmedarbeider Thorbjørn Egner om «Truls og Kari»-siden i Illustrert Familieblad 1938-40. Winsnes var også forfatter/medforfatter på Egners to første barnebøker: Barneboka 1940 og Den nye barneboka, 1941.


== Referanser ==
Wilfried Bony

Wilfried Guemiand Bony (født 10. desember 1988) er en ivoriansk fotballspiller som fra den 30. juni 2022 er klubbløs.
Han har tidligere også spilt for den ivorianske klubben Issia Wazi, den tsjekkiske klubben Sparta Praha, den nederlandske klubben Vitesse, den walisiske klubben Swansea og de engelske klubbene Stoke og Manchester City.
Bony ble solgt fra Swansea City AFC til Manchester City FC i januar 2015 på en overgangssum verdt £28 millioner pund.


== Referanser ==


== Eksterne lenker ==
(en) Wilfried Bony – FIFA 
(en) Wilfried Bony – UEFA 
(en) Wilfried Bony – Transfermarkt 
(en) Wilfried Bony – national-football-teams.com 
(en) Wilfried Bony – WorldFootball.net 
(en) Wilfried Bony – Soccerbase.com 
(en) Wilfried Bony – FootballDatabase.eu 
(en) Wilfried Bony – Soccerway 
(en) Wilfried Bony – FBref
Dennis Praet

Dennis Praet (født 14. mai 1994) er en belgisk fotballspiller som spiller for den fra den engelske klubben Leicester City FC.


== Landslaget ==
Han debuterte for det belgiske landslaget den 12. november 2014 i en vennskapskamp mot Island, en kamp de vant 3-1.
Han ble tatt ut i Belgias EM-tropp til EM i fotball 2021.


== Referanser ==


== Eksterne lenker ==
(en) Dennis Praet – FIFA 
(en) Dennis Praet – UEFA 
(fr) Dennis Praet – LÉquipe 
(en) Dennis Praet – Transfermarkt 
(en) Dennis Praet – national-football-teams.com 
(en) Dennis Praet – WorldFootball.net 
(en) Dennis Praet – Soccerbase.com 
(en) Dennis Praet – FootballDatabase.eu 
(en) Dennis Praet – Soccerway 
(en) Dennis Praet – EU-Football.info
Nguri

Nguri (forenklet kinesisk: 牛乳; pinyin: Niurŭ; Pe̍h-ōe-jī: ngu5-ri2) er en ost av bøffelmelk. Den stammer fra provinsen Fujian i  Kina (Fujiankjøkkenet).  Den er formet som en ball på størrelse av en bordtennisball og har en myk læraktig tekstur. Den lages ved at melkemassen blandes med eddik, marinert i en saltlake. Osten serveres som tilbehør til congee. 
Osten kalles også Giam-ngu-ring (forenklet kinesisk: 鹹牛奶; pinyin: Xianniunai), og sies å stamme fra Jiaomei i Zhangzhou i  Fujian.


== Referanser ==
Zhenjiangeddik

Zhenjiangeddik (kinesisk: 镇江香醋, pinyin: Zhènjiāngxiāngcǜ, engelsk merkenavn: Chinkiang Vinegar) er et vanlig merke for kinesisk sort riseddik. Den stammer fra byen Zhenjiang i provinsen Jiangsu i Folkerepublikken Kina.
Den lages ved å tillegge eddiksyre og bakterier til klebrig ris. Så gjennomgår den alkoholfermentering, eddiksyrefermentering og eddikrensing.


== Referanser ==
Bygdøy kapell

Bygdøy kapell lå på Bygdøy i Oslo. Det var tegnet av Henrik Nissen og ble innviet i 1876.
Det var konsul Thorleif Schjelderup som hadde idéen til kirken og han sto også for finansieringen. Kapellet ble reist på en tomt som tilhørte Bygdøy kongsgård. Innvielsen ble foretatt av biskop Carl Peter Parelius Essendrop og Oscar II var til stede.
Kapellet brant ned 30. mai 1958. Ti år senere ble Bygdøy kirke innviet.


== Kilder ==
Knut Are Tvedt, red. (2010). «Bygdøy kapell». Oslo byleksikon (5 utg.). Oslo: Kunnskapsforlaget. s. 108. ISBN 978-82-573-1760-7. 


== Eksterne lenker ==
«Bygdøy kapell». Kulturminnesøk. Riksantikvaren – Direktoratet for kulturminneforvaltning.
Nikolaos Pananos

Nikolaos Pananos (født 29. mars 1968) er en gresk handikappet bocciaspiller, som konkurrerer i klassen BC3, som er en av klassene for utøvere med cerebral parese eller andre funksjonshemminger, som ikke greier å holde og kaste ballen selv, men må bruke bocciarenne. 
Pananos har cerebral parese, og bruker rullestol. Han begynte med boccia i 2006, og begynte å konkurrere i 2007.


== Karriere ==
Han kom på 12.-plass ved EM i boccia 2009, som ble arrangert i Póvoa de Varzim i Portugal. Året etter kom han på 12.-plass ved VM i boccia 2010, og han fikk 27.-plass ved World cup 2011 i Belfast. Ved utgangen av 2011 var han rangert som nummer 20 i verden i klassen BC3.Ved Paralympiske sommerleker 2012 i London var han med på Hellas' lag som fikk gull i klassen BC3 for par, her spilte han sammen Maria-Eleni Kordali og Grigorios Polychronidis. Hellas slo her Portugal 4-1 i finalen. I den individuelle konkurransen ble han slått ut i 16.-delsfinalen, der han tapte 0-10 for Choi Ye-Jin.


== Referanser ==


== Eksterne lenker ==
Profil hos IPC
London 2012 - Nikolaos Pananos
London 2012 - Athletics - Boccia (resultater PL 2012)
Kongsspir

Kongsspir (Pedicularis sceptrum-carolinum) er en flerårig, halvparasittisk urt i snylterotfamilien.
Den har en rosett av lansettformede og fjærflikete blad ved bakken. Stilken er ganske høy, 40–80 cm, og har nesten ingen blad. Blomstene er lysgule med rød kant på underleppen. Et merkelig bygningstrekk er at blomstene er lukket, slik at bare humledronninger er i stand til å presse seg inn for å forsyne seg med nektar. Den vokser i fuktig skog og kratt, på rikmyr og strandenger, og langs bredden av elver og bekker.
I Norge er kongspir en østlig fjellplante på Østlandet og i Trøndelag og Nordland. I Troms og Finnmark finnes den derimot helt ned til havstrendene.  I Sør-Norge dukker den av og til opp på elvebredder i lavlandet. Arten er vanlig i Nord-Sverige, Finland, Baltikum, Hviterussland og europeisk Russland. Den har også spredte forekomster i Alpene, Karpatene og Sibir. I Danmark vokste den ett sted i Jylland, men arten er ikke sett siden 1949 og regnes som utdødd.
Artsnavnet stammer fra Olof Rudbeck d.y., som fant planten under sin reise i Lappland på slutten av Karl XIs regjeringstid. Boken Nora Samolad sive Lapponia illustrata ble ikke publisert før i 1701. Da var Karl XI død og hans sønn Karl XII var blitt konge av Sverige. Rudbeck hadde tenkt å hedre Karl XI, men dediserte i stedet planten til «Carl XII och de bragdstore Carlars minne».


== Litteratur ==
«Kongsspir». Norsk naturleksikon. Det beste. 1975. s. 222. ISBN 82-7010-038-2. 
«Kung Karls spira». Den virtuella floran. Besøkt 6. november 2015. 
«Kongescepter». Den danske rødliste. Arkivert fra originalen 4. mars 2016. Besøkt 6. november 2015. 


== Eksterne lenker ==
(en) Kongsspir i Encyclopedia of Life 
(en) Kongsspir i Global Biodiversity Information Facility 
(no) Kongsspir hos Artsdatabanken 
(sv) Kongsspir hos Dyntaxa 
(en) Kongsspir hos NCBI 
(en) Kongsspir hos Panarctic Flora 
(en) Kongsspir hos The International Plant Names Index 
(en) Kongsspir hos Tropicos 
(en) Kategori:Pedicularis sceptrum-carolinum – bilder, video eller lyd på Wikimedia Commons 
(en) Pedicularis sceptrum-carolinum – galleri av bilder, video eller lyd på Wikimedia Commons 
Pedicularis sceptrum-carolinum – detaljert informasjon på Wikispecies 
Nordaflora —  Kongsspir
NatureGate —  Kongsspir
Will Keane

William David Keane (født 11. januar 1993) er en engelsk fotballspiller som spiller for Wigan Athletic FC.William er tvillingbror til Michael Keane, som også har en fortid hos Manchester United.
Keane ble i januar 2015 lånt ut fra Manchester United til Sheffield Wednesday ut 2014/2015-sesongen. 8. juli 2015 ble han lånt ut til Preston for sesongen 2015/16, men ble hentet tilbake til Manchester United 31. desember 2015.


== Referanser ==


== Eksterne lenker ==
(en) William Keane – Transfermarkt 
(en) William Keane – national-football-teams.com 
(en) William Keane – WorldFootball.net 
(en) William Keane – Soccerbase.com 
(en) William Keane – FootballDatabase.eu 
(en) William Keane – Soccerway 
(en) William Keane – EU-Football.info 
(en) William Keane – FBref 
Profil på ManUtd.com
Profil på TheFA.com
Beskyttede betegnelser

Beskyttede betegnelser er lovbeskyttede produktbetegnelser på næringsmidler som har en spesiell geografisk tilhørighet, tradisjon eller særpreg. En beskyttet betegnelse gis et juridisk vern mot etterligninger og kopiering av produktbetegnelsen og er en garanti for at produktet er det som det utgir seg for være.


== EU ==
Geografiske opprinnelsesbetegnelser i EU har tre typer betegnelser: Beskyttet opprinnelsesbetegnelse der det kreves at produktene skal være framstilt etter faste metoder innenfor et nærmere bestemt geografisk område; 
Beskyttet geografisk betegnelse der en del av fremstillingen skal ha foregått innenfor et nærmere bestemt geografisk område; og
Garantert tradisjonell spesialitet der produktene skal være framstilt på en bestemt måte, men uten at det er krav om geografisk opprinnelse.


== Frankrike ==
Appellation d’origine contrôlée (AOC), som kan oversettes med «kontrollert opphavsbetegnelse», er et fransk sertifiseringssystem for kvaliteten på ulike landbruksprodukter som vin, ost, olivenolje med mer. 


== Italia ==
Denominazione di origine controllata er en italiensk kvalitetsbetegnelse for vin og matvareprodukter.
Det finnes to nivåer:

DOC — Denominazione di origine controllata
DOCG — Denominazione di origine controllata e garantitaBegge nivåer krever at produksjonen skjer i et angitt geografisk område, ved hjelp av klart definerte metoder, og at kvalitet tilfredsstiller en streng standard.


== Norge ==
Beskyttede betegnelser er en offentlig norsk merkeordning som gir mulighet til å lovbeskytte produktbetegnelser på landbruksbaserte næringsmidler, fisk og sjømat som har en spesiell geografisk tilhørighet, tradisjon eller særpreg. Forskriften omfatter tre ulike typer beskyttelse; beskyttet opprinnelsesbetegnelse, beskyttet geografisk betegnelse og beskyttet tradisjonelt særpreg.
Alte Bibliothek (Berlin)

Alte Bibliothek (norsk: Det gamle biblioteket) er en bygning i Mitte i Berlin. Den ble oppført i barokkstil mellom 1775 og 1780 for Preussens Kongelige bibliotek (tysk: Königliche Bibliothek). Bygningen ligger langs gaten Unter den Linden og finnes på vestsiden av Bebelplatz, tidligere Forum Friedricianum. Bygningens form førte til at den på folkemunne straks ble kalt «Kommoden». I 1905 flyttet biblioteket til nye lokaler på Unter den Linden 8 og bygningen på Bebelplatz ble deretter kalt Det gamle biblioteket. 


== Historie ==
Fredrik Vilhelm av Brandenburg ga i 1659 Johann Raue (1610-1679) oppdraget med å katalogisere kongens boksamling, og i 1661 ble samlingen frigitt for akademikere og kurfyrstens gjester. Biblioteket som ble kalt Churfürstliche Bibliothek zu Cölln an der Spree, flyttet inn i andre etasje i apotekerfløyen i Berlin byslott. Samlingen inneholdt skrifter av blant andre Kant, Leibniz, Diderot, Rousseau og Voltaire. 
Den nye biblioteksbygningen på den nåværende Bebelplatz sto ferdig i 1780. Utformingen av fassaden tok utgangspunkt i Fischer von Erlachs ikke realiserte utkast til Hofburg i Wien og fikk raskt tilnavnet kommoden, samtidig som den barokke byggestilen ble kritisert.  Første etasje var inntil 1814 brukt av regimentet og deretter til 1840 av et teater. I 1840 ble bygningen påbygget med en fjerde etasje.
Biblioteket utviklet seg i løpet av 1800-tallet til det største og mest brukte innenfor det tyske språkområdet. I 1902 inneholdt samlingen 1,2 millioner trykte bind og 30 000 håndskrifter.I 1914 flyttet biblioteket inn i bygningen Unter den Linden 8 og organisasjonen het fra 1918 Preußische Staatsbibliothek. I 1990 ble samlingen overført til Staatsbibliothek zu Berlin som er Tysklands største universalbibliotek med ti millioner bind. For å skille bygningene fra hverandre kalles den opprinnelige biblioteksbygningen Alte Bibliothek.
Etter at biblioteket fikk nye lokaler har bygningen Alte Bibliothek vært disponert av Humboltuniversitetet som i 1914 het Friedrich-Wilhelms-Universität. 
Bygningen brant ned til grunnen i 1945 under bombingen av Berlin under den andre verdenskrig. Det ble i 1963 vurdert å rive det som var igjen og oppførte et tidsmessig nybygg på tomten. Fasaden bortsett fra monarkiets symboler, ørnen og kronen, ble imidlertid gjenoppbygget mellom 1963 og 1969, under ledelse av Werner Kötteritzsch. Blant det som ble videreført var den latinske tekst over inngangen, nutrimentum spiritus (tysk: geistige Nahrung, norsk: åndelig næring).  Bygningen har fra gjenoppføringen i 1969 vært lokale for universitetets juridiske fakultet. 
Høsten 1895 var Lenin blant bibliotekets brukere og i DDR-tiden ble derfor en av lesesalene oppkalt etter ham.


== Referanser ==


== Eksterne lenker ==
Offisielt nettsted 
(en) Alte Bibliothek (Berlin) – kategori av bilder, video eller lyd på Commons 
Bibliotekets historie på nettsiden til Staatsbibliothek zu Berlin
Biblioteket på Berlins liste over kulturminner Arkivert 2. november 2014 hos Wayback Machine.
Bebelplatz på Berlins liste over kulturminner
Friidrett under Sommer-OL 1904 – 200 meter menn

200 meter for menn var en av løpsøvelsene i friidrett under Sommer-OL 1904 i St. Louis. Fem deltakere fra to nasjoner deltok i konkurransen som ble avviklet 31. august 1904 på en rak bane.


== Rekorder ==
Gjeldende rekorder før lekene i 1904:

(*) uoffisielt 220 yard (= 201,7 meter)
Archie Hahn tangeret den olympiske rekorden i det første heatet, i finalen satte han ny olympisk rekord med 21,6 sekunder.


== Resultater ==


=== Semifinaler ===
De to beste fra hvert heat gikk til finalen, de vil si fire av fem utøvere avanserte til finalen.
Heat 1

Heat 2


=== Finale ===


== Kilder ==
Wudarski, Pawel (1999). «Wyniki Igrzysk Olimpijskich». Besøkt 13. desember 2006.  Arkivert 16. februar 2009 hos Wayback Machine.
Friidrett under Sommer-OL 1904 – 400 meter menn

400 meter for menn var en av løpsøvelsene i friidrett under Sommer-OL 1904 i St. Louis. Tolv deltakere fra tre nasjoner deltok i konkurransen som ble avviklet 29. august 1904.


== Rekorder ==
Gjeldende rekorder før lekene i 1904:

(*) 440 yards (= 402,34 meter)
Harry Hillman satte ny olympisk rekord med 49,2 sekunder.


== Resultater ==


== Kilder ==
Wudarski, Pawel (1999). «Wyniki Igrzysk Olimpijskich». Besøkt 13. desember 2006.  Arkivert 16. februar 2009 hos Wayback Machine.
Verklärte Nacht

Verklärte Nacht (norsk: Forklaret natt), op. 4, er sekstett for strykere (to fioliner, to bratsjer og to celli) i en sats av Arnold Schönberg, komponert i 1899.
Schönberg var inspirert av en tekst av Richard Dehmel med samme tittel, og stykket ble komponert i løpet av tre uker og tilegnet Alexander von Zemlinskys søster Mathilde, som Schönberg senere giftet seg med. Stykkets tonalitet er innenfor senromantikken.


== Diktet ==
Dehmels dikt er hentet fra samlingen Weib und Welt, og beskriver en kvinne og en mann som går gjennom en mørk skog, opplyst av måneskinn. Kvinnen deler her en mørk hemmelighet med sin nye kjæreste, hun er gravid som følge av sitt forrige forhold. Inspirert av den flotte naturen og stemningen rundt dem, forsikrer mannen henne imidlertid at kjærligheten de har funnet gjør at dette blir dere felles barn: O sieh, wie klar das Weltall schimmert! Es ist ein Glanz um Alles her (Å, se, hvor universet skimrer! Det er som skinnet alt omgav).
Friidrett under Sommer-OL 1904 – 800 meter menn

800 meter for menn var en av løpsøvelsene i friidrett under Sommer-OL 1904 i St. Louis. Tretten deltakere fra tre nasjoner deltok i konkurransen som ble avviklet 1. september 1904.


== Rekorder ==
Gjeldende rekorder før lekene i 1904:

(*) uoffisielt 880 yards (= 804,68 meter)
James Lightbody satte ny olympisk rekord med tiden 1.56,0 minuter.


== Resultater ==
+ cirkatider


== Kilder ==
Wudarski, Pawel (1999). «Wyniki Igrzysk Olimpijskich». Besøkt 13. desember 2006.  Arkivert 16. februar 2009 hos Wayback Machine.
Friidrett under Sommer-OL 1904 – 1 500 meter menn

1500 meter for menn var en av løpsøvelsene i friidrett under Sommer-OL 1904 i St. Louis. Ni deltakere fra tre nasjoner deltok i konkurransen som ble avviklet 3. september 1904.


== Rekorder ==
Gjeldende rekorder før lekene i 1904:

(*) uoffisielt
James Lightbody satte ny olympisk rekord og nytt uoffisielt verdensrekord med tiden 4.05,4 minuter.


== Resultater ==


== Kilder ==
Wudarski, Pawel (1999). «Wyniki Igrzysk Olimpijskich». Besøkt 14. desember 2006.  Arkivert 16. februar 2009 hos Wayback Machine.
Krohgstøtten

Krohgstøtten er et minnesmerke som står i krysset Storgata/Christian Krohgs gate i Oslo.
Minnesmerket er reist over juristen og stortingspresidenten Christian Krohg som var født i 1777 og begikk selvmord i 1828. Krohgstøtten var Oslos første offentlige personmonument og ble innviet 17. mai 1833 med tale av Henrik Wergeland. Støtten var i flere år midtpunkt i feiringen av nasjonaldagen i byen.
Krohgstøtten ble reist etter en offentlig innsamling. Monumentet er tegnet av Christian Grosch og løven modellert av Johannes Flintoe. Støpingen ble foretatt på Næs Jernverk under ledelse av Jacob Aall.
Monumentet gjennomgikk en omfattende rehabilitering i 2010–2011 og ble avduket igjen 17. mai 2011.Monumentet har også gitt navn til Krohgstøtten sykehus, som var forløperen til Oslo legevakt.

		
		


== Referanser ==


== Kilder ==
Christian Krohg fra Norsk biografisk leksikon
Knut Are Tvedt (red): Oslo byleksikon, Kunnskapsforlaget 2010, side 649, ISBN 978-82-573-1760-7
Restaurering av Krohgstøtten. Oslo kommune, Kulturetaten. 24. september 2008 (besøkt 3. desember 2012)]


== Eksterne lenker ==
(en) Krohgstøtten – kategori av bilder, video eller lyd på Commons 
«Krohgstøtten». Kulturminnesøk. Riksantikvaren – Direktoratet for kulturminneforvaltning.
Sissel Aas

Ingeborg Rolfsen Grieg (født 24. juni 1899, død 28. februar 1944) var en norsk forfatter av ungpikebøker. Hun utga sine bøker under psevdonymet Sissel Aas. 
Hun var datter av Peter Lexau Grieg og Helga Grieg (f. Vollan), og søster av Johanne, Nordahl og Harald Grieg.
Fra 1933 var hun medinnehaver av Griegs hanskeforretning i Bergen. Dette firmaet ble etablert i 1859 av hennes bestefar James Grieg (1834-1911). Ingeborg Rolfsen Grieg omkom i en tog ulykke på Bergensbanen i februar 1944. Dette var den såkalte Breifossulykken som inntraff få kilometer øst for Geilo stasjon.


== Bibliografi ==
1928 – Solbjerget
1930 – Uten Tor. Omslagsillustrasjon av Gerhard Gjerding. Gyldendal Norsk Forlag.
1935 – - og så begynte livet. Gyldendal Norsk Forlag.
1939 – Knute på tråden
1940 – Det går nok


== Referanser ==


== Litteratur ==
Åse Hiort Lervik (red.). (1991). «Ingeborg Grieg : en ukjent søster i litteraturen» I: Den lange veien til parnasset : artikler om kvinnene, skriften og det litterære system. Universitetet i Tromsø.


== Eksterne lenker ==
Uten Tor hos Nasjonalbiblioteket
- og så begynte livet hos Nasjonalbiblioteket
(no) Digitalt tilgjengelig innhold hos Nasjonalbiblioteket: bøker av Sissel Aas
Bøffel

Bøffel eller bøfler er en fellesbetegnelse for en ikke-systematisk gruppe med store partåede hovdyr i kvegfamilien (Bovidae), som sorteres i underfamilien Bovinae. Betegnelsen refererer derfor til ulike grupper eller arter av pattedyr.

Afrikansk bøffel (Syncerus caffer), også kalt kafferbøffel
Asiatisk bøffel (Bubalus bubalis), også kalt indisk bøffel og vannbøffel
Gemsebøffel (Bubalus depressicorni), også kalt anoabøffel
Fjellanoa (Bubalus quarlesi)
Mindorobøffel (Bubalus mindorensis), også kalt filippinsk bøffel
Amerikansk bison (Bos bison eller Bison bison), også kalt amerikansk bøffel
Visent (Bison bonasus), også kalt «europeisk bison» og «europeisk bøffel»
Hans Thøger Winther

Hans Thøger Winther (født 22. januar 1786, død 10. februar 1851) var en norsk forlegger og boktrykker og en pioner innen fotografi. Han var født i Danmark.
Han startet i 1822 en forlagsbokhandel, og senere eget bok- og stentrykkeri. Han deltok blant annet i utgivelsen av det illustrerte Norsk Penning-Magazin og den første illustrerte bibelen i landet. 

Winther utviklet tre ulike metoder til fotografisk gjengivelse og ga ut den første fotoboken i Norge, Anviisning til paa trende forskjellige Veie at frembringe og fastholde Lysbilleder paa Papir (1845), en av de første bøkene i verden på området. Arbeidet hans fikk liten innflytelse, siden det var daguerreotypien og kalotypien som kom til å danne grunnlaget for den videre utviklingen til fotografiet. 


== Kilder ==
Hans Thøger Winther fra Norsk biografisk leksikon


== Eksterne lenker ==
(en) Hans Thøger Winther – kategori av bilder, video eller lyd på Commons 
(en) Hans Thøger Winther – galleri av bilder, video eller lyd på Commons 
Faksimileutgave av Winthers bok Anviisning til paa trende forskjellige Veie at frembringe og fastholde Lysbilleder paa Papir
Julekongen

Julekongen er en norsk julekalender for barn produsert av NRK Super som ble sendt første gang på TV i adventstiden i 2012.  Deltagerne gikk i fjerde klasse på Sølvskogen skole og var ni år gamle. Det kostet 87 millioner kroner å lage Julekongen.Manus var ved Lars Gudmestad og Harald Rosenløw Eeg. Håkon Noodt var manusredaktør og ansvarlig for å skrive og levere det endelige manuset. Regi var ved Thale Persen og Marius Hoel var produsent.Serien ble sendt i reprise i 2015 og 2018. 
I november i 2015 kom filmen Julekongen – Full rustning, en direkte oppfølger til TV-serien.


== Handling ==
Serien handler om Kevin Gran som bor sammen med sin familie i Sølvskogen. Han liker å trekke seg tilbake til en hemmelig hule i skogen. En dag raser hulen hans sammen, og han oppdager han at hulen leder inn til en annen verden med riddere, og et spennende liv begynner for Kevin.


== Innspillingssteder ==

De særpregede atriumhusene på Ammerud i Oslo var kulisser under innspillingen. Bryn skole er kulisse for opptakene fra Sølvskogen skole. Opptakene fra kjøpesenteret, Krohn senter, i serien er gjort på Oppsal senter i Oslo. Huset til familien Krohn er Borgen på Toppenhaug i Drammen. Akershus festning, Det grønne kammer og Olav Vs-hall, er brukt som kulisser til scenene i borggården og innendørs i slottet i Ridderdalen. Huset til Eiril og Siri ligger i Bærumsmarka.


== Rolleliste ==


=== Barn ===
Vetle Qvenild Werring – Kevin
Stella Stenman – Mira, Kevins lillesøster
Oscar Reistad Fosse – Peder Krohn, Kevins uvenn
Emma Rebecca Storvik – Eiril, Kevins bestevenn
Noah A. M. Olstad – Lamarr, Miras bestevenn
Elyas Mohammed Salim – Fnugg, sønn av Morild
Siri Nasir Saanio – Skare, datter av Morild
Fride Bakken – Kathrine, Kevins storesøster
Inga Bakken – Ada, Kevins storesøster


=== Voksne ===
Bjarte Tjøstheim – Anton, Kevins far
Tone Mostraum – Sara, Kevins mor
Gisken Armand – Randi Krohn, Peders mor
Herborg Kråkevik – Siri / dronning Iris, Eirils mor
Kyrre Hellum – trollmannen Snerk
Henrik Horge – vakten Anti
Edward Schultheiss – vakten Ante
Robert Stoltenberg – Kongens Høyre Hånd
Jon Skolmen – vismannen Not
Paul-Ottar Haga – Ridderdalens store ridder, Morild
Bjarte Hjelmeland, – kong Sølve
Asta Busingye Lydersen, – ridderlærer Slire


== Produksjon og mottakelse ==
Serien fikk svært god mottakelse av kritikerne.


== Referanser ==


== Eksterne lenker ==
(en) Julekongen på Internet Movie Database 
(no) Julekongen hos Filmfront 
(no) Julekongen på NRK TV
Friidrett under Sommer-OL 1904 – Tikamp menn

Tikamp for menn var med på det olympiske programmet for første gang under Sommer-OL 1904 i St. Louis. Sju deltakere fra to nasjoner deltok i tikampen.


== Resultater ==


=== 100 yard ===


=== Kulestøt ===


=== Høydehopp ===


=== 880 yard kappgang ===


=== Sleggekast ===


=== Stavsprang ===


=== 120 yard hekk ===


=== Vektkasting (56 pound) ===


=== Lengdehopp ===


=== 1 mile ===


== Kilder ==
Wudarski, Pawel (1999). «Wyniki Igrzysk Olimpijskich». Besøkt 14. desember 2006.  Arkivert 16. februar 2009 hos Wayback Machine.